Taman Nasional Sagarmatha

Taman Nasional Sagarmāthā (sagaramāthā rāṣṭriya nikuñja) adolah kawasan linduang di Pagunuangan Himalaya di Nepal timur nan sabagian gadangnyo tamasuak Gunuang Everest. Lawehnyo maliputi 1,148 di Distrik Solukhumbu jo di katinggian antaro 2,845 to 8,848 (9,334 inggo 29,029 kaki) iyolah pado puncak Gunuang Everest. Di sabalah utaranyo tadapek bateh internasional jo Cagar Alam Nasional Qomolangma nan masuak Daerah Otonomi Tibet sarato mamanjang sampai ka batang aia Dudh Kosi di sabalah selatan. Di sabalah timurnyo babateh jo Taman Nasional Makalu Barun.

Sagarmāthā adolah kato bahaso Nepali, barasa dari सगर् sagar aratinyo "langik" jo माथा māthā aratinyo "kapalo".

Kawasan linduang ko alah ditantukan sabagai Daerah Pantiang Buruang dek BirdLife International jo tamasuak dalam Panorama Suci Himalaya.

Sijarah 
Taman Nasional Sagarmatha ditagakan pado taun 1976. Taun 1979, manjadi taman nasional patamo dari nagara ko nan dimasuakan sabagai Situs Alam Warisan Dunia. Pado Januari 2002, ditambahan sabuah Zona Panyangga salaweh 275. Di bawah Padoman Pengelolaan Zona Panyangga, konservasi rimbo, kaidupan lia, jo sumber daya alam mandapek prioritas utamo, diikuti jo konservasi sumber daya alam lainnyo sarato pangambangan energi alternatif.

Pariwisata di daerah ko dimulai awa taun 1960-an. Pado taun 2003, sakita 19,000 wisatawan datang bakunjuang. Labiah kurang 3,500 urang Sherpa tingga di kampuang-kampuang sarato pamukiman musiman nan talatak sapanjang jalua wisata utamo. Pusek informasi pangunjuang taman ko barado di puncak bukik di Namche Bazaar, di ma satu kompi Tantaro Nepal ditampekan sabagai panjago taman ko. Pintu masuak selatan taman ko talatak babarapo ratuih meter di sabalah utara Monzo pado katinggian 2,835, iyolah satu ari pajalanan dari Lukla.

Pamandangan alam 
Taman ko maliputi daerah tangkapan aia untuak bagian ateh batang aia Dudh Kosi, lambah batang aia Bhotekoshi, jo danau-danau Gokyo. Sabagian gadang daerah ko tadiri dari medan babatu-batu jo ngarai-ngarai di katinggian Himalaya, antaro 2,845 di Monjo inggo ka puncak tatinggi dunia Sagarmatha (Gn. Everest) 8,848 di ateh pamukoan lauik. Puncak-puncak lainnyo nan di ateh 6,000 adolah Lhotse, Cho Oyu, Thamserku, Nuptse, Amadablam, jo Pumori. Tanah tandus di ateh katinggian 5,000 maliputi 69% taman, samintaro 28% adolah tanah pangumbaloan, jo sisanyo 3% rimbo. Zona-zona iklimnyo iolah zona rimbo baiklim sadang, zona iklim subalpin di ateh 3,000, jo zona iklim alpine di ateh 4,000 nan marupoan bateh ateh patumbuahan tumbuh-tumbuhan. Zona nival dimuloi sajak 5,000.

Tumbuah-tumbuahan 
Di zona rimbo nan labiah randah, tumbuah batang-batang puhun betula, juniper, camaro biru, fir, batuang jo rhododendron. Di ateh zona ko tumbuah-tumbuahan baukuaran ketek bana atau samak-samak sajo. Pado katinggian nan labiah lai tumbuah-tumbuahan tabateh pado lumuik jo lumuik karak sajo. Di ateh katinggian 5,750 indak ado tumbuah-tumbuahan nan iduik dek iko bateh salju abadi Himalaya.

Rimbo camaro jo hemlock manutuik katinggian nan labiah randah di taman nasional ko. Pado katinggian sakita 3,500 atau labiah, rimbo-rimbo nan ado tadiri dari batang-batang puhun fir perak, betula, rhododendron, jo juniper.

Fauna 
Rimbo-rimbo di taman ko adolah habitat untuak saindaknyo 118 spesies buruang, tamasuak monal Himalaya, pegar darah, chough paruah sirah, jo chough paruah kuniang. Taman Nasional Sagarmāthā adolah rumah juo untuak babarapo mamalia langka, tamasuak ruso kasturi, macan tutul salju, baruang itam Himalaya, jo panda sirah. Thar Himalaya, langur, martes, jo sarigalo Himalayan lai tadapek juo di sinan.

Suhu jo katasadioan oksigen manurun sasuai jo maningkeknyo katinggian. Co iko, spesies nan iduik di dataran tinggi alah baadaptasi untuak iduik jo saketek oksigen jo suhu nan sabana sajuak. Banyak nan babulu taba untuak manjago paneh tubuah. Babarapo jadi batubuah pendek dek untuak mancagah ilangnyo paneh tubuah. Baruang itam Himalaya pai bahibernasi di gua salamo musim dingin kutiko indak ado makanan nan dapek ditamuan lai.

Rujuakan

Bacoan lanjutan 

 Jefferies, M. (1991). Mount Everest National Park, Sagarmatha Mother of the Universe. Seattle: The Mountaineers. 192 pp.

Pautan lua 

 Department of National Parks and Wildlife Conservation, Nepal : Sagarmatha National Park 
 Official UNESCO website entry
 The World at Night: Everest and Mysterious Star 

Nepal